**Krelli Kristillinen eläkeliitto / Riihimäen Seudun Kristilliset Eläkeläiset ry**

**Toimintasuunnitelma 2025**

**Kuukausikokoukset**

Riihimäen Seudun Kristilliset Eläkeläiset ry kuuluu jäsenyhdistyksenä Krelli Kristilliset Eläkeläiset liittoon. Liiton tavoitteena on edistää ikäihmisten hyvinvointia ja terveyttä ja kannustaa heitä liikuntaan ja lähimmäispalveluun. Ensi vuosi on yhdistyksemme 21. toimintavuosi. Jatkamme toimintaamme vakiintuneiden muotojen mukaisesti. Toiminnan runkona ovat pääsääntöisesti joka kuukauden ensimmäisenä perjantaina klo 14 – 15.30 pidettävät kuukausikokoukset. Kokouksissa tapaamme toisiamme sekä kuulemme eri alojen asiantuntijoiden luentoja ikäihmisiä kiinnostavista aiheista. Samalla pyrimme rohkaisemaan toinen toisiamme kristillisen sanoman kautta sekä osallistumalla lähimmäispalveluun. Yhdistys järjestää kevätjuhlan toukokuussa ja adventti- ja joulujuhlan joulukuussa, joissa laulamme yhteislauluja ja kuulemme yhdistyksen jäsenten esittämää ohjelmaa.

Vuoden 2025 Kristillisen Eläkeliiton teemana on Turvallinen koti. Teemaan liittyen järjestämme kodin turvallisuuteen liittyvän tilaisuuden. Kesätauon aikana kesä- elokuussa pyrimme järjestämään retkiä lähiseudulle sekä kesäisen iltapäivän jossain lähiseudun mökillä, jossa voimme virkistäytyä saunomiseen, uimisineen ja yhdessäolon merkeissä. Retkien järjestelyissä pyrimme mahdollisuuksien mukaan yhteistyöhön paikallisten yhdistysten ja muiden Krelli Kristilliset eläkeläiset jäsenyhdistysten kanssa.

**Yhteistyö Riihimäen eläkeläisjärjestöjen ja kaupungin kanssa**

Osallistumme myös Riihimäen seudun muiden eläkeläisjärjestöjen kanssa pidettäviin yhteisiin tapahtumiin. kuten Seniorimessuille ja mahdolliseen Ystävänpäiväjuhlaan sekä liikuntatapahtumiin. Edustajamme kuuluu Riihimäen Vanhusneuvostoon ja on varajäsenenä Oma-Hämeen vanhusneuvostossa sekä Hämeen eläkeläisjärjestöjen neuvottelukunnassa.

**Tiedotus**

Pyrimme tiedottamaan kuukausikokouksista ja ajankohtaisista asioista jäsenistöllemme paikallisessa sanomalehdessä sekä sähköposti- sekä tekstiviestein. Ikäihmisille ajankohtaisista asioista tiedotamme kuukausikokouksissa. Haluamme olla rohkaisemassa eläkeläisiä opettelemaan tiedon saantia myös internetin kautta. Tässä meillä on Riihimäellä apuna Kotokartanosäätiön vapaehtoiset digineuvojat, joiden puoleen voi kääntyä pulmatilanteissa.

2(2)

**Osallistuminen Krelli Kristilliset eläkeläiset valtakunnalliseen toimintaan**

Yhdistys kuuluu Krelli Kristilliset eläkeläiset (Krell)liittoon**.** Yhdistys lähettää edustajansa liiton valtakunnallisiin kokouksiin ja tapaamisiin. Myös liiton järjestämät retket ja virkistyspäivät eri puolella Suomea ja retket ovat jäsenille tarkoitettuja. Krelli Kristilliset eläkeläisetliittoon kuulunut Hämeen piiri lakkautettiin vuoden 2024 alussa, joten sen Hämeessä toimivat jäsenyhdistykset toimivat nyt suoraan Krelli Kristilliset eläkeläiset liiton alaisuudessa.

**Vuoden 2024 talousarvioesitys:**

**Menot**

Kokouskulut 160,00 €

Matkakulut 100,00 €

Toimistokulut 100,00 €

Palvelumaksut 440,00 €

Retkikulut 600.00 €

Ilmoituskulut 200,00 €

**Yhteensä 1600,00 €**

**Tulot**

Jäsenmaksut 600,00 €

Kahvi- ja arpajaistuotot 400,00 €

Retkituotot 600,00 €

**Yhteensä 1600,00**